Ο **Δωδεκανησιακός Αθλητικός Όμιλος Αργοναύτης Πειραιά** είναι ιστορικός ποδοσφαιρικός σύλλογος με έδρα το Χατζηκυριάκειο του Πειραιά και επίσημο έτος ίδρυσης το 1924. Ο σύλλογος έχει αριθμό μητρώου Ε.Π.Ο. 29. Χρώματά του αποτελούν το κίτρινο και το μαύρο και έμβλημά του το ιστορικό πλοίο Αργώ της εκστρατείας των Αργοναυτών στην Ελληνική μυθολογία. Υψηλότερη επίδοση του Αργοναύτη είναι οι συμμετοχές του στο πρωτάθλημα της Β΄ Εθνικής τη δεκαετία του '60 και του '70.

Ιστορικά στοιχεία
-----------------

Ο Αργοναύτης Πειραιώς του 1932.
Ιδρύθηκε το 1924 στο Χατζηκυριάκειο του Πειραιά με βασικούς ιδρυτές μεταξύ άλλων τους Ζ. Διαμαντόπουλο, Γ. Μαλανδρή, Δ. Οθείτη, Ν. Χατζηαντωνίου, Δ. Καΐρη, και Ν. Νικολέτο. Αρχικά ονομαζόταν 《Αθλητικός Σύλλογος Θύελλα Ταμπουρίων》 και τον Ιούλιο του 1927 μετονομάστηκε σε 《Ένωσις Φιλάθλων Ταμπουρίων》, για να μετονομαστεί με τη σειρά της το 1928 σε **Δωδεκανησιακός Αθλητικός Όμιλος 《Αργοναύτης》**, λόγω της καταγωγής των ιδρυτικών μελών του συλλόγου από τα Δωδεκάνησα.

Αγωνίστηκε αρχικά σαν ανεπίσημο σωματείο και το 1926 κατέκτησε το πρωτάθλημα ανεπίσημων ποδοσφαιρικών σωματείων. Το 1928 ο Αργοναύτης εντάχθηκε επίσημα στη δύναμη της Ε.Π.Σ. Πειραιά, ξεκινώντας την επίσημη πλέον αγωνιστική πορεία του από το πρωτάθλημα της Γ΄ Κατηγορίας την περίοδο 1928-29 και την αμέσως επόμενη, 1929-30 κατέκτησε το πρωτάθλημα και κέρδισε την άνοδο. Το 1931-32 κατέκτησε το πρωτάθλημα της Β΄ Κατηγορίας και ακολούθως, επικράτησε του Πειραϊκού στους αγώνες διαβάθμισης με 2-0 και 3-3 και κέρδισε την άνοδο στο κορυφαίο πρωτάθλημα της Ε.Π.Σ. Πειραιά, αυτό της Α΄ Κατηγορίας.

Στην πρώτη τη τάξει κατηγορία της Ε.Π.Σ. Πειραιώς αγωνίστηκε μέχρι την περίοδο 1935-36 και κατά το διάστημα αυτό, ο Αργοναύτης το 1933 αναδείχθηκε πρωταθλητής Πειραιά για πρώτη φορά στην ιστορία του και στη συνέχεια έχασε την πρόκριση στο Πανελλήνιο πρωτάθλημα έπειτα από αγώνα διαβάθμισης με τον Α.Π.Ο. Γουδί. Επίσης, τη σεζόν 1932-33 αγωνίστηκε για πρώτη φορά στο Κύπελλο Ελλάδας, όπου την Κυριακή 30 Οκτωβρίου του 1932 συνάντησε τον Παναθηναϊκό και αποκλείστηκε έπειτα από ήττα με 5-0. Την περίοδο 1938-39 τερμάτισε στη 2η θέση της Β΄ Κατηγορίας και επανήλθε στην Α' κατηγορία Πειραιά, όπου παρέμεινε μέχρι την περίοδο 1946-47. Μετά μια χρονιά στην Β', επέστρεψε ξανά -προσωρινά- στην Α' το 1948, όπου παρέμεινε μέχρι το 1950. Το 1958 και ενώ είχε στις τάξεις του το θρυλικό Ανδρέα Μουράτη ο Αργοναύτης επέστρεψε στην Α' κατηγορία και το 1962 τερμάτισε στη 3η θέση και προκρίθηκε στο τελευταίο άτυπο πρωτάθλημα του 1962 της Β' Εθνικής κατηγορίας. 

Συνέχισε στο πρωτάθλημα της Β΄ Εθνικής κατηγορίας υπό την επίσημη μορφή της πλέον, από την περίοδο 1962-63 μέχρι και το 1966-67. Το 1967-68 αναδείχθηκε πρωταθλητής Πειραιά και προκρίθηκε στο Ειδικό πρωτάθλημα ανόδου, όπου κατακτώντας την 1η θέση του Νοτίου ομίλου με αντιπάλους τους Ίκαρο Ν. Ιωνίας, Α.Π.Σ. Πάτραι, Ποσειδώνα Γλυφάδας, Εργοτέλη, Π.Γ.Σ. Μυτιλήνη, Π.Α.Σ. Πρέβεζα και Δωριέα Ρόδου κέρδισε την άνοδο στην Β΄ Εθνική κατηγορία, στην οποία αγωνίσθηκε επί σειρά ετών, μέχρι τα μέσα της δεκαετίας του '70, συγκεκριμένα μέχρι και το 1974. Με τον Αργοναύτη είχαν αγωνιστεί μεταξύ άλλων οι Ανδρέας Μουράτης, Θανάσης Μπέμπης, Μανώλης Κλικόπουλος, Μανώλης Παπάζογλου, Ζαφείρης Κάκκαρης, Παναγιώτης Χαραμής, Νικόλαος Κοφιάδης, Γιώργος Καλαφατάς κ.α. ενώ ο σύλλογος είχε αναδείξει τον σπουδαίο Γιώργο Δεληκάρη, όπως και τους Νίκο Χαλούβα, Κώστα Καρπαθάκη (που έπαιξαν ακολούθως στον ΟΣΦΠ), Γιώργο Γεωργιάδη (ΠΑΟ), Μαρίνο (στον Εθνικό), Παναγιωτίδη (στον Πανιώνιο), Μανώλη Παππά (σε Παναχαϊκή και Εθνικό). Με την παραχώρηση του Γιώργου Δεληκάρη το 1969 στον Ολυμπιακό, στον Αργοναύτη βρέθηκαν σαν ανταλλάγματα οι Μιχάλης Τούντας, Μανώλης Λεβαντής, Αριστείδης Σταμάτης, Μιχάλης Καραγιάννης και ο Βαγγέλης Συρίγος. 

Ο Αργοναύτης Πειραιά στα μέσα της δεκαετίας του '80, με αρχηγό τον Νίκο Σιδηρόπουλο.
Την επόμενη δεκαετία πρωταγωνιστούσε στον ποδοσφαιρικό Πειραιά με προπονητές τους Γ. Τζαβαρή, Θ. Αργουδέλη, Ανδρέα Μουράτη, Αντώνη Δερμάτη, Άγγελο Κρεμμύδα κ.α. και με παίκτες όπως οι Γ. Γιαννέλης, Γιώργος Τσουκάκης, Βαγγέλης Ζάγκος, Βαγγέλης Μωραΐτης, Χαράλαμπος Χριστοδούλου, Χρήστος Κωνσταντόπουλος, Νίκος Πρινέας, Σπύρος Καραβάνας, Σταμάτης Κουράσης, Δημήτρης Κύρκος, Χρήστου Στ. Αλέκος Μαλαμής, Πέτρος Σκοπελίτης, Αριστείδης Γαβαλάς, Γιώργος Φλέσσας, Παύλος Πλαφαδέλης, Δημήτρης Δεναξάς, Βαγγέλης Κάλφας, Κώστας Χαλούβας, Κώστας Λιγνός, Γιώργος Δασκαλάκης, Νίκος Σιδηρόπουλος, Μιχάλης Τούντας, Παναγιώτης Αντιμαχίτης, Γιώργος Πνευματικός, Μιχάλης Κλαουδάτος, Νίκος Παππάς, Γιώργος Παναούσης, Θ. Παπαδόπουλος, Μ. Λεγάτος, Δ. & Μ. Γεωργιάδης, Αλ. Γεωργαλάς, Κωνσταντέλλος, που κάποιοι από αυτούς, είχαν αγωνιστεί και στην προηγούμενη δεκαετία. Το 1982 αναδείχθηκε υπερπρωταθλητής Πειραιά και με προπονητές τον Παντελή Χοτζόγλου και στη συνέχεια το Στέφανο Θεοδώρου, βρέθηκε στην Εθνική Ερασιτεχνική κατηγορία τη μετέπειτα Δ΄ Εθνική. Για αρκετές χρονιές διεκδίκησε την άνοδό του στη Γ΄ Εθνική, αλλά δεν κατόρθωσε να την υλοποιήσει. Το 1994 αναδείχθηκε υπερπρωταθλητής Πειραιά και ανήλθε προσωρινά στην Δ΄ Εθνική κατηγορία, καθώς το 1995 υποβιβάστηκε στο τοπικό πρωτάθλημα του Πειραιά και έκτοτε, συνέχισε να αγωνίζεται σε αυτό. Το 2014 υποβιβάστηκε στην Β΄ κατηγορία της Ε.Π.Σ. Πειραιά, όπου αγωνίζεται μέχρι σήμερα. 

Μεγάλες φυσιογνωμίες Προέδρων του συλλόγου ήταν οι Ζηλάκος, Ζαφείρης Σύμπλης, Ευσταθίου, Ισίδωρος Κούβελος, Πέτρου κ.α.

Αγωνιστική πορεία
-----------------

### Η αγωνιστική πορεία διαχρονικά

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία |
| --- | --- |
| **1928-29** | Γ΄ ΕΠΣΠ |
| **1929-30** |
| **1930-31** | Β΄ ΕΠΣΠ |
| **1931-32** |
| **1932-33** | Α΄ ΕΠΣΠ |
| **1933-34** |
| **1934-35** |
| **1935-36** |
| **1936-37** | Β΄ ΕΠΣΠ |
| **1937-38** |
| **1938-39** |
| **1939-40** | Α΄ ΕΠΣΠ |
| **1940-45** | δε διεξήχθη |
| **1945-46** | Α΄ ΕΠΣΠ |
| **1946-47** |
| **1947-48** | Β΄ ΕΠΣΠ |
| **1948-49** | Α΄ ΕΠΣΠ |
| **1949-50** |
| **1950-51** | Α2 ΕΠΣΠ |
| **1951-52** |
| **1952-53** |
| **1953-54** |
| **1954-55** |
| **1955-56** | Β΄ ΕΠΣΠ |
| **1956-57** |
| **1957-58** |
| **1958-59** | Α΄ ΕΠΣΠ |
| **1959-60** |
| **1960-61** |
| **1961-62** |

 | 

| Περίοδος | Κατηγορία |
| --- | --- |
| **1962-63** | Β΄ Εθνική |
| **1963-64** |
| **1964-65** |
| **1965-66** |
| **1966-67** |
| **1967-68** | Α΄ ΕΠΣΠ |
| **1968-69** | Β΄ Εθνική |
| **1969-70** |
| **1970-71** |
| **1971-72** |
| **1972-73** |
| **1973-74** |
| **1974-75** | Α΄ ΕΠΣΠ |
| **1975-76** |
| **1976-77** |
| **1977-78** |
| **1978-79** |
| **1979-80** |
| **1980-81** |
| **1981-82** |
| **1982-83** | Εθνική Ερασιτεχνική |
| **1983-84** |
| **1984-85** |
| **1985-86** |
| **1986-87** |
| **1987-88** | Δ΄ Εθνική |
| **1988-89** | Α΄ ΕΠΣΠ |
| **1989-90** |
| **1990-91** |
| **1991-92** |

 | 

| Περίοδος | Κατηγορία |
| --- | --- |
| **1992-93** | Α΄ ΕΠΣΠ |
| **1993-94** |
| **1994-95** | Δ΄ Εθνική |
| **1995-96** | Α΄ ΕΠΣΠ |
| **1996-97** |
| **1997-98** |
| **1998-99** |
| **1999-00** |
| **2000-01** |
| **2001-02** |
| **2002-03** |
| **2003-04** | Β΄ ΕΠΣΠ |
| **2004-05** |
| **2005-06** | Α΄ ΕΠΣΠ |
| **2006-07** |
| **2007-08** |
| **2008-09** |
| **2009-10** |
| **2010-11** |
| **2011-12** |
| **2012-13** |
| **2013-14** |
| **2014-15** | Β΄ ΕΠΣΠ |
| **2015-16** |
| **2016-17** |
| **2017-18** |
| **2018-19** |
| **2019-20** |
| **2020-21** |
| **2021-22** |

 | 

| Περίοδος | Κατηγορία |
| --- | --- |
| **2022-23** | Β΄ ΕΠΣΠ |
| **2023-24** |  |

 |

### Σύνολα συμμετοχών στα εθνικά πρωταθλήματα

| Κατηγορία | Συμμετοχές |
| --- | --- |
| **A΄ Εθνική**  | **0** |
| **Β΄ Εθνική** | **11** |
| **Γ΄ Εθνική**  | **0** |
| **Εθνική Ερασιτεχνική / Δ΄ Εθνική** | **7 (5 / 2)** |

Τίτλοι και Διακρίσεις
---------------------

### Τίτλοι

* 4 Πρωταθλήματα Α΄ Ε.Π.Σ. Πειραιά: 1933, 1968, 1982, 1994
* 3 Πρωταθλήματα Β΄ Ε.Π.Σ. Πειραιά: 1932, 1948, 1958
* 1 Πρωτάθλημα Γ΄ Ε.Π.Σ. Πειραιά: 1930

### Διακρίσεις

* Υπερπρωταθλητής Πειραιά: 1982, 1994
* Φιναλίστ Κυπέλλου Ε.Π.Σ. Πειραιά: 1985

Αξιοσημείωτοι ποδοσφαιριστές
----------------------------

* Κώστας Καρπαθάκης
* Ανδρέας Μουράτης
* Γιώργος Δεληκάρης
* Θανάσης Μπέμπης
* Ζαφείρης Κάκκαρης
* Βαγγέλης Συρίγος
* Γιώργος Καλαφάτας
* Μανώλης Κλικόπουλος
* Αντώνης Γριμάνης

Πηγές
-----

* *Αθλητική Ηχώ*, φύλλο 26 Απριλίου 1948.
* "*Ο ΔΩΔΕΚΑΝΝΗΣΙΑΚΟΣ ΑΘΛΗΤ. ΚΑΙ ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΓΟΝΑΥΤΗΣ*", εφ. "Αθλητικός Τύπος", 1 Αυγούστου 1932, σελ. 2 (ψηφ. σελ. 296) Αρχειοθετήθηκε 2020-09-18 στο Wayback Machine.
* "*ΑΙ ΤΑΧΥΔΡΟΜΙΚΑΙ ΤΗΛΕΦΩΝΙΚΑΙ ΔΙΕΥΘΥΝΣΕΙΣ ΤΩΝ ΕΠΙΣΗΜΩΝ ΣΩΜΑΤΕΙΩΝ ΑΘΗΝΩΝ-ΠΕΙΡΑΙΩΣ-ΕΠΑΡΧΙΩΝ ΑΠΟ ΤΟ ΕΠΙΣΗΜΟΝ ΔΕΛΤΙΟΝ ΤΗΣ ΕΠΟ*", εφ. Αθλητισμός, 7 Ιανουαρίου 1939, σελ. 4 (ψηφ. σελ. 18)[*νεκρός σύνδεσμος*]
* ΔΑΟ ΑΡΓΟΝΑΥΤΗΣ: "Για να θυμούνται οι παλιοί… και να μαθαίνουν οι νέοι…"[*νεκρός σύνδεσμος*]
* Αφιέρωμα στον Αργοναύτη, koinoniki.gr
* Η ΑΘΛΗΤΙΚΗ ΙΣΤΟΡΙΑ – Δ.Α.Ο ΑΡΓΟΝΑΥΤΗΣ 1924 «ΟΙ ΘΡΥΛΙΚΟΙ ΒΕΤΕΡΑΝΟΙ ΤΟΥ ΣΥΛΛΟΓΟΥ», koinoniki.gr
* Για θυμήσου… tanea.gr

Παραπομπές
----------

1. ↑  epspeir.gr
2. ↑  *Ανέλαβε τον Αργοναύτη ο Βαγγέλης Ζαγκλής* stoplekto.gr
3. ↑  Ε.Π.Σ. Πειραιά: ΑΡΓΟΝΑΥΤΗΣ, epspeir.gr
4. ↑  *Για θυμήσου...* tanea.gr
5. ↑  epspeir.gr
6. ↑  *Για θυμήσου...* tanea.gr
7. ↑  «"Η ΔΡΑΣΙΣ ΚΑΙ ΕΞΕΛΙΞΙΣ ΤΩΝ ΠΕΙΡΑΙΚΩΝ: ΑΡΓΟΝΑΥΤΗΣ ΠΕΙΡΑΙΩΣ", εφ. "Αθλητικός Τύπος", 16 Δεκεμβρίου 1932, σελ. 2 (ψηφ. σελ. 526)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
8. ↑  «"Ο Ποδ. Αθλ. Σύλλογος «Θύελλα» μετωνεμάσθη εις «Ένωσις Φιλάθλων Ταμπουρίων Πειραιώς», η δε σύνθεσις του νέου Διοικητικού Συμβουλίου του είναι η εξής: Πρόεδρος Κυρατσούλας Αλέξ. αντιπρόεδρος Νεγρεπόντης Ν. Γεν. Γραμματεύς Παπαδημητρίου Θ. ταμίας Γεννουκάρης Σωτ.", "Βραδυνή", 20 Ιουλίου 1927, σελ. 4 (ψηφ. σελ. 122)». Αρχειοθετήθηκε από το πρωτότυπο στις 10 Αυγούστου 2020. Ανακτήθηκε στις 27 Ιανουαρίου 2018.
9. ↑  «*Η ΕΠΣ Πειραιώς απεδέχθη την μετονομασία της Ενώσεως Φιλάθλων Ταμπουρίων εις "Δωδεκανησιακόν Ποδοσφαιρικόν Σύλλογον ο Αργοναύτης"*, εφ. "Η Αθλητική", 15/11/1928, ψηφ. σελ. 46». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 21 Δεκεμβρίου 2012.
10. ↑  «"Η ΔΡΑΣΙΣ ΚΑΙ ΕΞΕΛΙΞΙΣ ΤΩΝ ΠΕΙΡΑΙΚΩΝ: ΑΡΓΟΝΑΥΤΗΣ ΠΕΙΡΑΙΩΣ", Αθλητικός Τύπος, 16 Δεκεμβρίου 1932, σελ. 2 (ψηφ. σελ. 526)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
11. ↑  «*"Κατόπιν του κατά την 11ην τρέχοντος , γενωμένου αγώνος διαβαθμίσεως, καθωρίσθησαν η μεν Β΄ κατηγορία εκ των σωματείων «Ηρακλέους», «Φαληρικής», «Πειραϊκού», «Έν. Κων/πόλεως», και «Μοσχάτου», η δε Γ΄ κατηγορία εκ των σωματείων «Φαληρικός», «Καλλιθαϊκός», «Νεάπολις», «Αργοναύτης», «Άρης», «Φίλαθλοι» και «Προοδευτική Νεολαία»."*, εφ. "Η Αθλητική", 15 Νοεμβρίου 1928, σελ. 4 (ψηφ. σελ. 49)». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 9 Ιουνίου 2019.
12. ↑  «*"Από της αύριον άρχεται το πρωτάθλημα των ομάδων γ΄ κατηγορίας Πειραιώς. Εδήλωσαν εις τούτον σημμετοχήν 6 σωματεία της γ΄ κατηγορίας πλην του Καλλιθαϊκού. Ταύτα εχωρίσθησαν εις 2 ομίλους. Α΄ Όμιλος: Φίλαθλοι, Νεάπολις, Φαληρικός. Β΄ Όμιλος : Αργοναύτης, Άρης και Προοδευτική Νεολαία"*, εφ. "Η Αθλητική", 15 Δεκεμβρίου 1928, σελ. 5 (ψηφ. σελ. 95)». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 9 Ιουνίου 2019.
13. ↑  «"Η ΔΡΑΣΙΣ ΚΑΙ ΕΞΕΛΙΞΙΣ ΤΩΝ ΠΕΙΡΑΙΚΩΝ: ΑΡΓΟΝΑΥΤΗΣ ΠΕΙΡΑΙΩΣ", εφ. "Αθλητικός Τύπος", 16 Δεκεμβρίου 1932, σελ. 2 (ψηφ. σελ. 526)». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 9 Ιουνίου 2019.
14. ↑  «"Αθλητικός Τύπος", Δευτέρα 31 Οκτωβρίου 1932, σελ. 1 (ψηφ. σελ. 453)». Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 25 Δεκεμβρίου 2018.
15. ↑  *Το... κυνήγι του Αργοναύτη*, 14/12/2005, rizospastis.gr

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Κατάλογος ποδοσφαιρικών ομάδων Αττικής